ขอทานกระยาสารทและการกวนกระยาสารทคลองบ้านไทร
การกวนกระยาสารทของชุมชนย่านคลองบ้านไทร แขวงบางระมาด เขตทวีวัฒนา เป็นวิถีทางวัฒนธรรมการทำอาหารที่สืบทอดกันมา เขตทวีวัฒนาในอดีตเป็นพื้นที่เพาะปลูกข้าวที่สำคัญของกรุงเทพฯ ฝั่งตะวันตก กระยาสารทจึงเป็นผลิตผลที่แสดงให้เห็นถึงความอุดมสมบูรณ์ทางเกษตรกรรมของพื้นที่เพราะส่วนประกอบของเครื่องกระยาสารทที่สำคัญคือข้าวเม่าและข้าวตอก นอกจากนี้ยังมีส่วนผสมอื่นๆ อีก คือ ถั่วลิสง งา และน้ำอ้อย การกวนกระยาสารทคลองบ้านไทรในปัจจุบันยังเหลือตระกูลสุขล้อมที่ยังสืบทอดสูตรดั้งเดิมในการกวนกระยาสารท นอกจากนี้ ชุมชนนี้ยังเคยมีประเพณีการร้องเพลงขอทานกระยาสารทอีกด้วย
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
การกวนกระยาสารท
เพลงขอทานกระยาสารท